**Összefüggő egyéni iskolai gyakorlat 2022-től (esti)**

**Gyakorlatvezető**: Urbán Péter (urban.peter@sapientia.hu)

**A tanegység célja:** az összefüggő egyéni iskolai gyakorlat célja

a hallgatók számára az iskola és benne a tanár komplexoktatási-nevelési feladatrendszerének a megismerése és elsajátítása,

az intézményben kapott és vállalt feladatok megoldása, dokumentálása,

(ön)reflektív értékelés

**A tárgy az alábbi kompetenciák fejlesztéséhez járul hozzá:**

***Tudás:***

Ismeri a tanulók pedagógiai megismerésének módszereit.

Tisztában van szaktárgyának a tanulók személyiségfejlődésében betöltött szerepével, lehetőségeivel.

Törekszik saját megalapozott pedagógiai nézeteinek a megfogalmazására.

Szakmai műveltségét nem tekinti állandónak, kész a folyamatos szaktudományi, szakmódszertani és neveléstudományi megújulásra.

***Képesség:***

Képes a megtapasztalt pedagógiai gyakorlatot, az iskola mindennapi valóságát elemezni.

Képes saját, tudományosan megalapozott pedagógiai nézeteinek megfogalmazására.

Képes pedagógiai tapasztalatai és nézetei reflektív és mérlegelő értelmezésére, elemzésére, értékelésére.

Képes meghatározni saját szakmai elhivatottságát, szerepvállalását.

Pedagógiai munkájában felmerülő problémákhoz képes adekvát szakirodalmat keresni, felhasználni. Jól tájékozódik a pedagógiai és szaktárgyi szakirodalomban, képes elemezni, értelmezni e területek kutatási, fejlesztési eredményeit.

Képes meghatározni saját szakmai elhivatottságát, szerepvállalását.

Döntéseiben szakmai önreflexióra és önkorrekcióra képes.

***Attitűd:***

Nyitott a személyiségfejlesztés változatos módszereinek folyamatos elsajátítására. Felelősségteljesen viszonyul a tanulók személyiségfejlesztéséhez.

Törekszik önismeretének, saját személyiségének fejlesztésére

Figyelemmel kíséri saját tevékenységének másokra gyakorolt hatását, reflektív módon törekszik tevékenységének javítására, szakmai felkészültségének folyamatos fejlesztésére. ***Autonómia és felelősség:***

A szakképzett tanár jelentős mértékű önállósággal rendelkezik szakmája átfogó és speciális kérdéseinek felvetésében, kidolgozásában, szakmai nézetek képviseletében, indoklásában.

**Tematika:** a szaktárgy tanításával kapcsolatos és a szaktárgy tanításán kívüli oktatási, nevelési tevékenységek, az iskola, mint szervezet és támogató rendszereinek megismerése, abban aktív részvétel, az egymástól tanulás és az innováció közösségi formáinak a megtapasztalása.

A gyakorlat menete:

A gyakorlat óraszáma: 90-120 óra, időtartama egy félév (4-5 hét).

A gyakorlatot a hallgatók egyénileg, egy intézményben 9-12.évfolyamon végzik.

A gyakorlat követelményei:

- igazolandó kontaktórák száma: 90-120 óra

- hospitálás saját szaktárgyi tanulócsoportban, 1-2 órában attól eltérő tanulócsoportban,

- szaktárgyi órákon kétszakos képzésen heti 3-5 óra, egyszakos képzésen heti 5 óra

- a szaktárgyi tevékenységek aránya: 50-60%

- a nem szaktárgyi és a megismerési tevékenységek aránya: 40-50%

- 1 bemutató tanítási óra a főiskola oktatói előtt

A félév során a hallgatók egyénileg dolgoznak, szaktárgyi vezetőtanár, mentor foglalkozik velük az iskolában. Az iskolalátogatási gyakorlatok során az intézményekben végzett megismerő, megfigyelő és tanító munkáról a hallgató naplót vezet, melyben irányított szempontok mentén rögzíti a látogatás során hallottakat és megfigyelteket, továbbá a tanítások óratervét a reflexiókkal együtt. A megfigyelési szempontokat, a gyakorlat alatti feladatokat, az iskolák nevét, címét, a fogadó mentor nevét, elérhetőségét, a félév elején a főiskolai gyakorlatszervezőtől kapják meg a hallgatók. A gyakorlatokat a főiskola szervezi.

Az összefüggő egyéni iskolai gyakorlatot szakos és pedagógiai-pszichológiai szemináriumok kísérik, melyeken a részvétel kötelező.

A főiskolai gyakorlatvezető tanár – előzetesen egyeztetve az iskolával, mentorral, hallgatókkal – a félév során látogatja a hallgatók óráit, s minden hallgató kötelező 1 bemutató tanítási óráját. Az oktató az óráról jegyzőkönyvben szöveges értékelést készít.

**Az önálló egyéni tanítási gyakorlat témakörei, fókuszai**:

szaktárgyi hospitálás órán, foglalkozáson

óratervek készítése

szaktárgy tanítása

egyéni fejlődési terv elkészítése, követése

reflexió a saját tanításra,

konzultáció az iskola más pedagógusaival

szakkal kapcsolatos konzultáció a mentorral, a szakos közösség más tagjaival

szabadidő programok szervezése, részvétel a programokon

részvétel osztályfőnök-helyettesi és ifjúságvédelmi tevékenységekben

ajánlott a saját tanulói csoportban egy osztályfőnöki óra tartása

**Követelmény:** hospitálási napló vezetése (óraterveket tartalmaznia kell) a féléves gyakorlatról. A napló leadása a gyakorlatvezetőnek a szorgalmi időszak utolsó hetében történik.

**A gyakorlat értékelése**: gyakorlati jegy.

A tárgy teljesítésének feltétele: az előírt gyakorlati feladatok elvégzése, a *hospitálási napló* vezetése a meghatározott követelmények szerint.